Diari Oficial de la Generalitat Valenciana


Sumari del DOGV 4686, del 06-02-2004 (2004/766)

RESOLUCIÓ de 7 de gener de 2004, del conseller de Territori i Habitatge, per la qual s'aprova definitivament la modificació núm. 4 del Pla general d'ordenació urbana del municipi de Picanya (València).
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/766


Data del document
:   07-01-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Picanya
    * pla d'urbanisme

RESOLUCIÓ de 7 de gener de 2004, del conseller de Territori i Habitatge, per la qual s'aprova definitivament la modificació núm. 4 del Pla general d'ordenació urbana del municipi de Picanya (València). [2004/X766]
  
Vist l'expedient que fa referència a la modificació núm. 4 del Pla general d'ordenació urbana (homologació modificativa) del municipi de Picanya (València), i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en sessió del dia 14 de novembre de 2002. Després del pertinent període d'exposició pública (publicació en el DOGV núm. 4413, de data 8.01.03 i anunci en el diari Levante de data 13.12.02), en el qual no es van presentar al·legacions, es declara aprovat provisionalment amb data 27 de febrer de 2003. L'expedient té entrada en el registre de la Comissió Territorial d'Urbanisme de València amb data 12 de març de 2003.
  
Segon. El projecte consta d'una breu memòria justificativa i plànols d'ordenació.
  
Amb data 11 de juny de 2003, es requereix a l'Ajuntament de Picanya perquè aporte plànols d'informació i diligencie el document.
  
Tercer. La Comissió Territorial d'Urbanisme de València, en sessió celebrada el 27.06.03, va acordar suspendre la present modificació fins que la corporació local justifique el manteniment de la proporció i qualitat de les dotacions públiques (art. 55 de la LRAU).
  
Amb data 7 de juliol de 2003, l'Ajuntament aporta documentació subsanatòria de les deficiències del document inicial.
  
Quart. Amb data 11 de juny de 2003, es va sol·licitar informe a la Conselleria de Sanitat.
  
El municipi de Picanya compta amb Pla general d'ordenació urbana (homologació modificativa) aprovada per la Comissió Territorial d'Urbanisme de data 14 de setembre de 1999.
  
Cinqué. La Comissió Territorial d'Urbanisme de València, en sessió celebrada el 28 de juliol de 2003, va acordar supeditar l'elevació al conseller de Territori i Habitatge per a l'aprovació definitiva de la modificació núm. 4 del Pla general d'ordenació urbana de Picanya, fins que la corporació local remeta l'acord municipal que aprove l'annex de la modificació ?presentat el 7.07.03?, en el qual s'esmenen les deficiències indicades en la Comissió Territorial d'Urbanisme de 27/06/03; com també el projecte ha de complir en les dotacions locals que suposen edificació confome al que disposa la Llei d'aigües (RD Legislatiu 1/2001) respecte a la zona de domini públic hidràulic i zona de policia, i les consideracions indicades pel representant de carreteres de la Conselleria d'Infraestructures i Transport quant a la distància a l'autovia que estableix la legislació sectorial de carreteres.
  
Sisé. El 29 de juliol de 2003 va entrar en el registre del Servei Territorial d'Urbanisme de València el certificat de l'acord del ple municipal, de data 24.07.03, que fa referència a l'annex de la modificació núm. 4.
  
Seté. Amb data 16 d'octubre de 2003 la directora general de Planificació i Ordenació Territorial va resoldre considerar acomplert l'acord de la Comissió Territorial d'Urbanisme de València de data 28 de juliol de 2003 i informar favorablement la modificació núm. 4 del Pla general d'ordenació urbana de Picanya i elevar al conseller de Territori i Habitatge proposta d'aprovació definitiva.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1 de la Llei 6/1994 de 15 de novembre, de la Generalitat Valenciana, reguladora de l'activitat urbanística.
  
La documentació està completa a l'efecte del compliment del que preceptua l'article 27 de la Llei reguladora de l'activitat urbanística, una vegada aportada nova documentació per l'Ajuntament per la qual s'esmenen les deficiències que es van indicar en l'acord de la Comissió Territorial d'Urbanisme de data de 28 de juliol de 2003. Tot això sense perjudici d'observar, en l'execució de les dotacions locals que comporten edificació, les limitacions d'usos i activitats de les zones contigues a carreteres i barrancs (zona de domini públic hidràulic i zona de policia), de conformitat amb el que disposa la normativa sectorial corresponent.
  
Segon. L'objecte de la modificació consisteix a adequar el sòl dotacional en relació amb l'equipament dotacional i la reserva de zones verdes; en els termes exposats a continuació:
  
1. Es qualifica com a dotació local, part de l'espai abans reservat a zona verda (xarxa primària) en sòl no urbanitzable, al costat del barranc de Chiva, al nord de la població. Aquesta delimitació respon a la superfície necessària per a desenvolupar en ella una dotació ja prevista per l'Ajuntament. La superfície de la dotació local és de 5.680 m².
  
2. Es crea en sòl urbà una nova dotació local, dins de la zona verda de xarxa primària, en l'illa de cases situada entre l'autovia de Torrent i el barranc de Chiva, amb una superfície de 2.550 m².
  
3. La parcel·la confrontant, serà una zona verda amb una superfície d'11725 m² i una dotació local en el seu interior de 1525 m².
  
4. En sòl urbanitzable es modifica la dotació local situada en l'Av. de la Primavera, mantenint el caràcter dotacional, però es qualifica de servei urbà per a ajustar-se a la previsió municipal d'execució d'equipaments i sense alterar-se, per tant, la quantificació dotacional del pla.
  
5. Es modifica la dotació local en el C/ Sant Joan Batista, que amplia l'ara qualificat, que és l'edificació existent, a tota l'illa edificable, en previsió de la substitució d'aquesta per una edificació de nova planta. Aquesta ampliació suposa 2.340 m² de parcel·la dotacional.
  
6. Es corregeix un error material del pla, a causa de la imprecisió de la seua base cartogràfica, i adequar l'equipament local recaient a la Plaça de la Constitució a la seua delimitació real.
  
En aquesta parcel·la es realitzarà un Centre de Salut per la Conselleria de Sanitat i, per tant, sobre ella es permetrà l'edificabilitat necessària per a la implantació d'aquest equipament. Es permet edificar tres plantes en la parcel·la, el projecte que es realitze haurà de resoldre la unió amb les edificacions d'interés arquitectònic que existeixen a la plaça de la Constitució, de tal forma que es garantisca la seua integració en l'entorn.
  
Les esmentades modificacions es poden apreciar en el següent quadre comparatiu:
  
Dotacions xarxa primària PGOU Modificació núm. 4
  
Zona Verda 5'49 ha 5'79 ha
  
Docents 5'57 ha 5'57 ha
  
Esportiu 8'00 ha 8'00 ha
  
Equipament Local
  
Dotacions locals 5'13 ha 6'11 ha
  
Zona verda local 15'34 ha 15'34 ha
  
Total 39'53 ha 40'81 ha
  
La corporació local justifica la modificació en la necessitat d'adequar el sòl dotacional pel que fa a dotacions locals i reserva de zones verdes als programes d'inversió en equipament de la Generalitat Valenciana i de l'Ajuntament. Es fa referència que les modificacions introduïdes, mantenen la proporció i qualitat de les dotacions públiques (art. 55 LRAU) atés que plantegen un mer canvi de destinació d'espais dotacionals (locals i de xarxa primària) fins i tot suposen un increment de les dotacions globals del Pla general (1,28% ha).
  
Tercer. La proposta és correcta des del punt de vista de les exigències de la política urbanística i territorial de la Generalitat i no es troba en contradicció amb les disposicions legals d'aplicació, en els termes establerts en l'article 40 de la Llei 6/1994, de 15 de novembre, reguladora de l'activitat urbanística. A més, la potestat municipal de planejament, en el cas que ens ocupa, s'ha exercit d'acord amb els fins assenyalats en l'article 2 de la LRAU justificada pels interessos públics en criteris de racionalitat i proporcionalitat, sense perjudici d'observar, en l'execució de les dotacions locals que comporten edificació, les limitacions d'usos i activitats de les zones contigues a carreteres i barrancs (zona de domini públic hidràulic i zona de policia), de conformitat amb el que disposa la normativa sectorial corresponent.
  
Quart. La modificació comporta una diferent qualificació o ús urbanístic de zones verdes, per la qual cosa requereix després de l'informe del Consell Superior d'Urbanisme, substituït en l'exercici de les seues funcions pel conseller de Territori i Habitatge, després de l'informe de la Comissió Territorial d'Urbanisme, en aplicació de la Disposició Transitòria novena de la Llei reguladora de l'activitat urbanística, de conformitat amb el que estableix l'article 55.4 de la citada llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el pla, sinó que la modificació té un altre objecte o finalitat i de la mateixa deriva o és conseqüència la diferent zonificació o ús urbanístic de les zones verdes.
  
Cinqué. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) i 10.a) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana i Decret 81/2003, de 27 de juny, del Consell de la Generalitat.
  
Vistos els preceptes legals citats i la resta de general i de pertinent aplicació, de conformitat amb l'acord de la Comissió Territorial d'Urbanisme de València, resolc:
  
I. Informar favorablement l'alteració de les zones verdes afectades per la modificació núm. 4 del Pla general d'ordenació urbana de Picanya, a l'efecte del que disposa l'art. 55.4 de la LRAU.
  
II. Aprovar definitivament la modificació núm. 4 del Pla general d'ordenació urbana del municipi de Picanya (València).
  
Contra la present resolució, que esgota la via administrativa, es podrà interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 7 de gener de 2004.- El conseller: Rafael Blasco Castany.